Það skiptast á skin og skúrir í veðurfarinu þetta vorið eins og oftast áður . Mikil uppgufun var úr jörð í Staðarsveit á Snæfellsnesi í gær , litbrigði mikil og sviptingar . Eftir mikla rigningu stytti upp , sólin fór að skína og jörðin hitnaði ört . Þessi mynd var tekin við heimreiðina að Lýsuhóli rétt eftir hádegið í gær . Nú gerir Veðurstofan ráð fyrir “ bongóblíðu ” næstu daga og allt að 18 stiga hita .